རྒྱ་གར་གཞུང་གིས་འབར་མ་ནས་རྒྱ་གར་ནང་དུ་ཁྲིམས་འགལ་ཐོག་འཛུལ་མཁན།རུང་གྷེ་ཡ་ཁ་ཆེ་མི་རིགས་བདུན་འབར་མར་ཕྱིར་འབུད་བཏང་འདུག་པ་དང་།དེ་ལ་འགྲོ་བ་མིའི་ཐོབ་ཐང་དང་རྒྱལ་ཁབ་ཀྱི་བདེ་འཇགས་བར་རྩོད་གླེང་འགྲོ་བཞིན་འདུགཟླ་༡༠པའི་ཚེས་༣ཉིན་རྒྱ་གར་བྱང་ཕྱོགས་མངའ་སྡེ་ཨཱ་སམ་ནས།ཉེན་རྟོག་པས་རྒྱ་གར་ནང་ཁྲིམས་འགལ་ཐོག་འཛུལ་མཁན་རུང་གྷེ་ཡ་མི་རིགས་བདུན་རླངས་འཁོར་ནང་བླུགས་ནས།ཕྱིར་འབར་མར་ཕྱིར་འབུད་གཏོང་བའི་བརྒྱུད་རིམ་འགོ་འཛུགས་བྱས་འདུགརྒྱ་གར་ནང་རུང་གྷེ་ཡ་མི་རིགས་ཁྲི་བཞི་ཙམ་གནས་སྡོད་བྱེད་ཀྱི་ཡོད་འདུག་ཀྱང་།ད་བར་ཕྱིར་འབུད་བཏང་བ་ཐོག་མ་ཡིན་འདུགམི་དེ་དག་ཟླ་༡༠པའི་ཚེས་༤ཉིན་གྱི་སྔ་དྲོར་འབར་མ་དང་རྒྱ་གར་གྱི་ས་མཚམས་ནས་འབར་མའི་ཉེན་རྟོག་པར་རྩིས་སྤྲོད་བྱ་རྒྱུ་ཡིན་སྐོར་ལས་དོན་དེའི་འགན་ཁུར་མི་སྣས་བརྗོད་འདུགརུང་གྷེ་ཡ་མི་རིགས་དེ་དག་མི་རིགས་མང་ཆེ་བ་ནང་པ་ཡིན་པའི་འབར་མའི་སྲིད་གཞུང་གི་བཙན་གནོན་ནས་བྲོས་བྱོལ་ཡོང་བ་ཤ་སྟག་ཡིན་པ་དང་།ལོ་སྔོན་མར་རྒྱ་གར་གྱི་སྲིད་བློན་མཱོ་རྡི་ཡིས་དེབ་སྐྱེལ་མེད་པའི་རུང་གྷེ་ཡ་མི་རིགས་རྣམས།རྒྱལ་ཁབ་ཀྱི་བདེ་འཇགས་ལ་ཉེན་ཁ་ཡོད་སྐོར་བརྗོད་ནས།དབུས་གཞུང་ལ་དེ་རིགས་ངོས་འཛིན་བྱས་ཏེ་ཕྱིར་འབུད་གཏོང་རྒྱུའི་བཀའ་བཏང་འདུགཕྱིར་འབུད་གཏོང་རྒྱུའི་མི་བདུན་རྣམས་ཕྱི་ལོ་༢༠༡༢ལོར་རྒྱ་གར་ནང་ཁྲིམས་འགལ་ཐོག་འཛུལ་སྐབས་འཛིན་བཟུང་བྱས་ཏེ།ད་བར་བཙོན་འཇུག་བྱས་ཡོད་པ་དང་།